Monti hvetur Ítali til dáða
Mario Monti, fráfarandi forsætisráðherra Ítalíu, hvetur samlanda sína til að "rísa upp og endurnýja stjórnmálaástandið í landinu".
"Í sameiningu höfum við bjargað Ítalíu frá hamförum," sagði Monti í gærkvöldi og átti þar við bágan efnahag landsins og þær björgunaraðgerðir sem framkvæmdar hafa verið. "Núna verðum við að endurnýja stjórnmálin. Það er enginn tilgangur með því að kvarta, við verðum að helga okkur þessu verkefni."
Monti tilkynnti síðasta föstudag að hann hygðist ganga úr forsætisráðherrastóli eftir að hafa gegnt embættinu í 13 mánuði. Þing landsins var rofið í kjölfarið. Hann getur ekki boðið sig fram með formlegum hætti þar sem hann var gerður að öldungadeildarþingmanni fyrir lífstíð.
En samkvæmt ítölskum lögum getur sigurvegari þingkosninga beðið hann að ganga til liðs við ríkisstjórnina, jafnvel veita ríkisstjórn forsæti.
Sumir sjá Monti sem einhvers konar bjargræði til að koma í veg fyrir að forsætisráðherrann fyrrverandi Silvio Berlusconi komist til valda á ný.
Mario Monti, fráfarandi forsætisráðherra Ítalíu, hvetur samlanda sína til að "rísa upp og endurnýja stjórnmálaástandið í landinu".
Monti tilkynnti síðasta föstudag að hann hygðist ganga úr forsætisráðherrastóli eftir að hafa gegnt embættinu í 13 mánuði.
Sumir sjá Monti sem einhvers konar bjargræði til að koma í veg fyrir að forsætisráðherrann fyrrverandi Silvio Berlusconi komist til valda á ný.